
Către,




BIROUL PERMANENT AL




CAMEREI DEPUTAȚILOR
Vă înaintăm, alăturat, raportul COMUN asupra propunerii legislative pentru modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, trimisă Comisiei pentru administrație publică şi amenajarea teritoriului și Comisiei juridice, de disciplină şi imunităţi cu adresa nr. Plx. 57 din 17 februarie 2014.
 
        PREŞEDINTE,

   

PREŞEDINTE,                                                                             

     Marin ALMĂJANU   

    Liviu-Bogdan CIUCĂ

RAPORT COMUN
asupra propunerii legislative pentru modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia juridică, de disciplină şi imunităţi  au fost sesizate spre dezbatere, în fond, cu propunerea legislativă pentru modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali,  trimisă cu adresa nr. Pl.x.57 din 17 februarie 2014,  înregistrată cu nr.4c-6/43 din 18 februarie 2014, respectiv cu nr.4c-11/142 din 18 februarie 2014.
Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din data de 11 februarie 2014.

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr. 1056 din 30 septembrie 2013.
Guvernul României a transmis un punct de vedere, cu nr. 70 din 17 ianuarie 2014 prin care nu susţine adoptarea iniţiativei legislative.
Propunerea legislativă supusă dezbaterii are ca obiect de reglementare modificarea art. 29 alin. (11) din Legea nr. 35/2008 pentru alegerea Camerei Deputaţilor şi  Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu modificările şi completările ulterioare, precum şi a art. 45 alin. (4) din Legea nr. 67/2004 pentru alegerea autorităţilor administraţiei publice locale, republicată, cu modificările şi completările ulterioare, în sensul instituirii obligaţiei candidaţilor de a depune o dovadă, de la autorităţile fiscale, că nu au datorii restante privind taxele şi impozitele, atât ca persoane fizice, cât şi pentru societăţile comerciale, cu capital de stat sau privat, în care au calitatea de asociat, acţionar unic sau majoritar, administrator, membru în consiliul de administraţie sau manager.
În conformitate cu prevederile art.61 și art.63 din Regulamentul Camerei Deputaţilor, republicat, cu modificările şi completările ulterioare, membrii Comisiilor au examinat iniţiativa legislativă mai sus menţionată, expunerea de motive, avizul Consiliului Legislativ şi punctul de vedere al Guvernului României în şedinţe separate. Comisia pentru administrație publică și amenajarea teritoriului în ședința din 11 martie 2014, iar Comisia juridică, de disciplină și imunități în ședința din 25 februarie 2014.

Din numărul total de 25 de  membri ai Comisiei pentru administrație publică și amenajrea teritoriului au participat la şedinţă 24 deputaţi.
Din numărul total de 26 de  membri ai Comisiei juridice, de disciplină şi imunităţi au participat la şedinţă 23 deputaţi.
Cu ocazia dezbaterilor s-a constatat că reglementările propuse prin iniţiativa legislativă instituie o nouă interdicţie a dreptului de a fi ales, pe lângă cele prevăzute în mod expres şi limitativ de Constituţie, care ar avea ca efect excluderea unui candidat din procesul electoral. În acest sens, s-a apreciat că o condiţionare a depunerii cererii de candidatură de plata integrală a taxelor şi impozitelor către stat constituie o restrângere a dreptului de a fi ales, prevăzut de art. 37 alin. (1) din Constituţie.
În urma dezbaterii, membrii Comisiilor au hotărât, cu majoritate de voturi, (2 voturi împotrivă) respingerea propunerii legislative pentru modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali.

În raport de obiectul şi conţinutul său, propunerea legislativă face parte din categoria legilor organice.
     

PREŞEDINTE,

   

PREŞEDINTE,                                                                             

     Marin ALMĂJANU   

    Liviu-Bogdan CIUCĂ


SECRETAR 



  SECRETAR


Radu BABUȘ


Theodor-Cătălin NICOLESCU
Expert parlamentar Nicoleta Toma




Consilier parlamentar, Paul Şerban

